amit pratapM.D AZAZ AHAMAD SIDDIQUImukul singhpoojaSURAJ Not a member yet! Join Now
भोजपुरी फिलिम स्टार रवि किशन अभिनय के अलावा अब फिलिम निर्माण के दिशा में भी कदम बढ़ा दिहलन अऊर आपन प्रोडक्शन हाउस रवि किशन प्रोडक्शन के बैनर तले दू भोजपुरी फिलिम के निर्माण क घोषणा कईलन। पहली फ़िलिम की शूटिंग भी इ महीने शुरू होखे वाली ह। रवि किशन प्रोडक्शन क पहली फ़िलिम ह “कइसन पियवा के चरित्तर बा” अऊर दूसरकी फ़िलिम ह “शूटर शुक्ला”। कइसन पियवा.. से भोजपुरी फिलिमन क सुप्रसिद्ध लेखक संतोष मिश्रा निर्देशन क दिशा में कदम रखत हऊअन। संतोष मिश्रा आपन लेखन क शुरुवात भी रवि किशन क फ़िलिम प्रीत न जाने रीत से कइले रहलन अऊर अब राउर निर्देशन क शुरुवात भी रविकिशन क होम प्रोडक्शन क फ़िलिम से करत हऊअन। फ़िलिम में रवि किशन मुख्य भूमिका में हउअन। इ फ़िलिम क गाना क रिकाँर्डिंग संगीत निर्देशक मधुकर आनंद पूरी कर देहले हऊअन अऊर कलाकारन क चयन जारी ह।
रवि किशन प्रोडक्शन क दूसरकी फ़िलिम शूटर शुक्ला क निर्देशन करत हऊअन राष्ट्रीय पुरस्कार विजेता निर्देशक आनंद दी॰ गहतराज। इ फ़िलिम क संगीतकार राज सेन अऊर लेखक संतोष मिश्रा हउअन। फ़िलिम क शूटिंग मार्च में होइ। रवि किशन के अनुसार रवि किशन प्रोडक्शन निरंतर फिलिमन क निर्माण करत रही। इ पूछे जावे पर की भोजपुरी, हिंदी सहित अन्य भाषा क लगभग ४० फिलिमन के साथ राउर आपन होम प्रोडक्शन बदे केतना वक़्त दे पहियन त रवि किशन कहलन कि ओन्कर सारी फिलिम क वक़्त निर्धारित ह अऊर केहू अन्य फिलिम पर एहकर कऊनो असर नइखे पड़ी।
श्रोत : उदय भगत Read in English
No comment posted yet! Be the first.
eng_Latn bho_Deva bho_Deva awa_Deva eng_Latn